**Raport Monitorimi i realizimit të zbatimit të Planit të Integritetit 2023**

**Bashkia Pogradec**

Përmbajtja

[I. Hyrje 3](#_Toc170444146)

[I. Monitorimi i PI për bashkinë Pogradec Viti 2023. 4](#_Toc170444147)

[I.1 Qasja Vlerësuese 5](#_Toc170444148)

[I.2 Metodologjia e vlerësimit. 5](#_Toc170444149)

[I.3 Mbledhja dhe analiza e të dhënave. 5](#_Toc170444150)

[II. Gjetjet e Raportit 6](#_Toc170444151)

[III. Konkluzione dhe Rekomandime 8](#_Toc170444152)

Lista e Figurave

[Figura 1: Statusi i Zbatimit të Masave 4](#_Toc170444174)

[Figura 3: Statusi i Zbatimit të Masave, Objektivi I 6](#_Toc170444175)

[Figura 4: Statusi i Zbatimit të Masave, Objektivi II 7](#_Toc170444176)

[Figura 5: Statusi i Zbatimit të Masave, Objektivi III 8](#_Toc170444177)

Hyrje

Integriteti institucional dhe lufta kundër korrupsionit konsiderohen si një nga prioritetet kryesore të qeverisë shqiptare. Në kontekstin e sektorit publik, integriteti konsiston në përmbushjen e detyrimeve të transparencës, llogaridhënies, etikës, ndershmërisë, efektivitetit dhe eficencës në kryerjen e detyrave dhe të ushtrimit të funksioneve rregullatore dhe administrative.

Miratimi dhe monitorimi i politikave kundër korrupsionit në nivelin e qeverisjes vendore është jetësuar nëpërmjet koordinimit dhe zbatimit të nismave anti-korrupsion të parashikuara në Strategjinë Ndërsektoriale Kundër Korrupsionit (SNKK) 2015-2023. Ndërkohë menaxhimi i riskut të integritetit për NJVV-të, si proces në vetëvete rrjeth nga objektivi specifik (objektivi A11) i SNKK dhe Planit të Veprimit (2018-2023), miratuar me VKM nr.516, datë 1.7.2020, si dhe qëllimit politik 5 të Strategjisë Ndërsektoriale për Decentralizimin dhe Qeverisjen Vendore 2023-20230 (SNDQV) - objektivi spaecifik 5.2: “Nxitja e politikave kundër korrupsionit në nivel vendor dhe konsolidimi i mëtejshëm i arritjeve mbi integritetin”, miratuar me VKM nr.252, datë 21.04.2023”. Ky proces vjen në linjë edhe me rekomandimet e Komisionit Evropian (2018) për Shqipërinë në kuadër të integrimit në Bashkimin Evropian, ku një nga rekomandimet e dhëna është zbatimi i dokumentit të Strategjisë Kundër Korrupsionit, duke iu referuar konkretisht mungesës së një sistemi funksional të menaxhimit të integritetit në institucionet publike në vend.

Procesi i menaxhimit të riskut të integritetit në nivel vendor, ka një qasje gjithëpërfshirëse ku angazhohen të gjitha strukturat e brendshme të bashkisë. Ndërsa hapi i parë i tij lidhet me hartimin e Planit të Integritetit për njësinë vendore (detajuar ky i fundit edhe me një Plan Veprimi 3-vjeçar), monitorimi dhe raportimi i planit të integritetit është etapa tjetër e menaxhimit të riskut në bashki. Monitorimi është periodik (çdo vit) dhe përfshin kryerjen e aktiviteteve nga ana e punonjësve dhe drejtuesve të bashkisë, për zbatimin e masave të miratuara për trajtimin e risqeve, në përputhje me përgjegjësitë që ata kanë. Ndërkaq raportimi është një procedurë e rregullt që siguron zbatimin e Planit të Veprimit për risqet e integritetit, sipas afateve kohore të parashikuara.

Agjencia për Mbështetjen e Vetëqeverisjes Vendore (AMVV) në kuadër të funksioneve të saj për realizimin e objektivave të Qeverisë Shqiptare për garantimin e qeverisjes së mirë, ka vijuar me procesin e monitorimit të zbatimit të planeve të integritetit në nivel bashkie për vitin 2023. Raporti i monitorimit është hartuar në përputhje me metodologjinë e monitorimit të Planit të Integritetit për institucionet e qeverisjes qëndrore. Analiza e të dhënave dhe vlerësimi i progresit të zbatimit të Planit të Veprimit të Planit të Integritetit për këtë periudhë raportimi është bërë në zbatim të Urdhrit nr. 553, datë 30.09.2021 “*Për miratimin e metodologjisë së monitorimit të Planit të Integritetit për institucionet e qeverisjes qëndrore*”.

**Raporti i Monitorimit të PI për bashkinë Pogradec Viti 2023.**

Raporti i Monitorimit të zbatimit të Planit të Integritetit të NJVV për vitin 2023, është i dyti dokument i hartuar në përputhje me Metodologjinë e Monitorimit të Planit të Integritetit për institucionet e qeverisjes qendrore, të miratuar me urdhrin e Ministrit të Drejtësisë 553, datë 30.09.2021.

Në Planin e Integritetit të bashkisë Pogradec janë përcaktur gjithsej 4 objektiva, për të cilat janë parashikuar fushat me risk dhe masat/ aktivitetet për realizimin e tyre, si vijon:

* **Objektivi I** *“**Përmirësimi i sistemit të menaxhimit të riskut të integritetit me fokus në fusha të veçanta të përgjegjësisë së bashkisë”*
* **Objektivi II** *“**Plotësimi dhe forcimi i kuadrit të brendshëm rregullator në aspekte të veçanta të etikës dhe integritetit”*
* **Objektivi III “***Forcimi i rezistencës institucionale ndaj shkeljeve të integritetit nëpërmjet menaxhimit dhe zhvillimit të burimeve njerëzore në bashki*.”
* **Objektivi IV “***Forcimi i llogaridhënies publike dhe transparencës në bashki për të siguruar rritjen e besimit dhe përfshirjes së publikut në veprimtarinë e bashkisë”.*

Për bashkinë Pogradec, Plani i Integritetit është konceptuar i shtrirë në një periudhë 3-vjeçare dhe konkretisht 2022-2025 dhe për periudhën Janar-Dhjetor 2023 referuar në planin e veprimit janë planifikuar aktivitete/masa për tu realizuar vetëm 7 aktivitete masa që i përkasin objektivit të parë dhe objektivit të katërt.

***Situata e monitorimit të Planit të Integritetit Bashkia Pogradec për periudhën janar – dhjetor 2023*** rezulton si më poshtë:

Nga monitorimi i procesit në bashkinë Pogradec rezulton se në totalin prej 7 masash (aktivitetesh) të parashikuara për zbatim për vitin 2023, janë **realizuar** 4 masa/aktivitete ose 58 %, **në** **proces realizimi 2** masa/aktivitete ose 28 % dhe **të parealizuara** 1 masa/aktivitete ose 14%.

|  |  |  |
| --- | --- | --- |
| BashkiaPogradec | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara për vitin 2023 | Masa dhe aktivitete plotësisht të realizuara | Masa dhe aktivitete pjesërisht të realizuara | Masa dhe aktivitete të parealizuara |
| Realizimi ne total I objektivave te PI | 7 | 4 | 2 | 1 |

 STATUSI I ZBATIMIT TË MASAVE

Gjatë vitit 2023, Bashkia Pogradec ka hartuar disa dokumente strategjike lidhur me përmirësimin e sistemit të menaxhimit të riskut të integritetit në fusha të vecanta të përgjegjësisë si dhe në drejtim të forcimit të llogaridhënies publike dhe transparencës në bashki.

**Qasja Vlerësuese**

Raporti i monitorimit të zbatimit të planit të integritetit të bashkisë Pogradec përmban një analizë të përgjithshme të zbatueshmërisë dhe progresit të vitit 2023 për aktivitete dhe masat të kuadrit rregullator në fusha të vecanta të përgjegjësisë për ti rezistuar shkeljeve të integritetit si dhe cështjeve të ndryshme të organizimit dhe forcimit të llogaridhënies publike.

**Metodologjia e vlerësimit.**

Ky raport është hartuar në bazë të kontributit të dhënë nga drejtoritë dhe strukturat teknike të bashkisë Pogradec bazuar në aktivitetet dhe masat e parashikuara për zbatim për vitin 2023 në planin e veprimit të Planit të Integritetit dhe ecuria e deritanishme e tyre.

**Mbledhja dhe analiza e të dhënave.**

Të dhënat e këtij raporti janë grumbulluar nga Koordinatori i Integritetit të bashkisë Pogradec në përmbushje të rolit të tij si struktura e posaçme përgjegjëse për mbledhjen dhe analizën e informacionit mbi ecurinë e raportit të monitorimit.

**Gjetjet e Raportit**

**Objektivi I “***Përmirësimi i sistemit të menaxhimit të riskut të integritetit me fokus në fusha të veçanta të përgjegjësisë së bashkisë*”

Përmes këtij objektivi synohet menaxhimi i riskut të integritetit për të gjithë bashkinë, me fokus në fusha të veçanta të përgjegjësisë si: fusha e menaxhimit financiar, menaxhimi i burimeve njerëzore, menaxhimi i pronave të bashkisë, shërbime publike si edhe planifikimi i territorit..

Ky objektiv për vitin 2023 përmban 6 masa/aktivitete specifike të planifikuara për tu zbatuar nga njësitë e përfshira, të cilat i referohen hartimit të planit Strategjik të zhvillimit të bashkisë, krijimit të një sistemi elektronik të qendërzuar për procesin e inventarizimit të aseteve në bashkisi si dhe hartimit, Miratimi dhe publikimi i strategjisë së administrimit të pronave bashkiake.

Gjatë periudhës raportuese nga 6 masa/aktivitete të planifikuara për tu zbatuar janë zbatuar plotësisht 3 ose 50%, janë në proces zbatimi 2 masa/aktivitete ose 335 dhe nuk eshte zbatuar 1 masë/aktivitete ose ja17% sipas tabelës dhe grafikut, si më poshtë:

|  |  |  |
| --- | --- | --- |
| ObjektiviI | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara për vitin 2023 | Masa dhe aktivitete plotësisht të realizuara | Masa dhe aktivitete pjesërisht të realizuara | Masa dhe aktivitete të parealizuara |
| *Përmirësimi i sistemit të menaxhimit të riskut të integritetit me fokus në fusha të veçanta të përgjegjësisë së bashkisë* | 6 | 3 | 2 | 1 |

 REALIZIMI I MASAVE DHE AKTIVITETEVE

Për këtë periudhë monitorimi Janar Dhjetor 2023 bashkia ka realizuar masat /aktivitete si më poshtë:

* Janë hartuar dhe miratuar disa dokumente strategjike për aspekte të veçanta të integritetit, në nivelet organizative, funksionale si hartimi i planit strategjik të zvillimit të bashkisë.
* Hartimi Miratimi dhe publikimi i strategjisë së administrimit të pronave.
* Krijimi i sistemit elektronik për procesin e iventarizimit të aseteve të bashkisë.

**Objektivi IV“***Forcimi i llogaridhënies publike dhe transparencës në bashki për të siguruar rritjen e besimit dhe përfshirjes së publikut në veprimtarinë e bashkisë”..*

Objektivi i katërt i Planit të Integritetit të Bashkisë Pogradec, synon forcimin e llogaridhënies publike dhe transparencës në bashki, duke përmirësuar proceset e konsultimeve publike dhe përfshirjes së qytetarëve në vendimmarrje, si dhe duke përmirësuar transparencën proaktive. Përmirësimi i këtyre proceseve do të ndikojë në rritjen e besimit të publikut, përfshirjen e tij në veprimtarinë e bashkisë dhe reduktimin e hapësirave për vendimmarje që nuk konsiderojnë interesin publik.

Gjatë periudhës raportuese lidhur me këtë objektiv është planifikuar për tu realizuar vetëm 1 masë/aktivitete i cili është zbatuar dhe realizuar në masën 100%, sipas tabelës dhe grafikut si më poshtë:

|  |  |  |
| --- | --- | --- |
| ObjektiviIV | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara per vitin 2023 | Masa dhe aktivitete plotësisht të realizuara | Masa dhe aktivitete pjesërisht tërealizuara | Masa dhe aktivitete te parealizuara |
| *Forcimi i llogaridhënies publike dhe transparencës në bashki për të siguruar rritjen e besimit dhe përfshirjes së publikut në veprimtarinë e bashkisë.* | 1 | 1 | 0 | 0 |

 REALIZIMI I MASAVE DHE AKTIVITETEVE

Për këtë periudhë monitorimi Janar - Dhjetor 2023 janë realizuar masat dhe aktivitete si më poshtë vijon:

* Është përditësuar dhe plotësuar programi i transparencës me informacion për shërbimet administrative të bashkisë sipas modelit të PT të miratuar nga Kordinatori për të Drejtën për Informim.

**Konkluzione dhe Rekomandime**

Në përmbyllje të këtij raporti monitorimi për vitin 2023, të gjetjeve që ky document na ofron, të dhënave analitike të raportuara dhe të analizës së kryer, rezulton se:

Bashkia Pogradec ka vijuar me zbatimin e planit të Integritetit duke realizuar një nivel të mesëm (41-60) 58% të realizimit të masave të planifikuara për integritetin për vitin 2023, ka arritur rezultate të mira në objektivin e katërt duke e realizuar atë në masë 100%

**Rekomandime:**

* Të vijohet me zbatimin dhe raportimin e masave dhe angazhimeve të evidentuara më sipër që vijojnë të jenë në proces apo janë të parealizuara, sipas fushave të etikës, burimeve njerëzore dhe fushave të veçanta të përgjegjësisë
* Dërgimi brenda afateve të përcaktuara si dhe në përputhje me formatet e kërkuara të kontributeve nga strukturat dhe institucionet përgjegjëse
* Përmirësimi i kapaciteteve në strukturat/institucionet përkatëse për zbatimin dhe raportimin sipas metodologjisë së monitorimit të PI.